Book blodprøver digitalt // Region Syddanmark
Prøver til sygehuse
Hjælp sygehusene til at blive bedre
Book blodprøver digitalt
Forside Sundhed Sygehuse Book blodprøver digitalt
Du kan selv booke tid til blodprøvetagning digitalt. Du skal bruge en computer, en smartphone eller en tablet samt et NemID. Du kan ved hjælp af en vejledning nemt komme i gang, men husk at melde afbud, hvis du ikke kan møde op.
Book tid til bestilte blodprøver
Patienter kan selve booke tider til blodprøvetagning på alle blodprøveambulatorier på sygehusene i Region Syddanmark, hvis deres egen praktiserende læge eller den sygehusafdeling, de bliver behandlet på, har bestilt blodprøver.
Løsningen kræver en computer, en smartphone eller en tablet samt et NemID.
Digital Selvbooking er desværre kun muligt for borgere med eget NemID.
Husk at møde op, ombook eller melde afbud
Hvis du har booket en aftale og bliver væk uden at aflyse aftalen, så kan du ikke længere booke en ny tid online. Det er derfor vigtigt, at du enten møder op, booker en ny tid eller at du aflyser.
Sådan booker du blodprøver
I vejledningen kan du se, hvordan du booker en tid til blodprøve.
1. Få adgang til selvbooking
Åbn www.booking.rsyd.dk
Indtast herefter dit brugernavn samt kodeord til NemID
Indtast nøglekoden fra dit NemID-nøglekort
2. Bestil tid
Klik på fanebladet "Bestil tid". Her ser du en liste med de blodprøver, EKG’er, urinprøver eller lignende, som din læge eller behandlende sygehusafdeling har bestilt.
Klik på den undersøgelse eller prøve, som du skal have foretaget. (Bemærk! Hvis ikke der er noteret noget, så skal du kontakte lægen eller din behandlende sygehusafdeling.)
Vælg, hvor i regionen du gerne vil undersøges eller have foretaget prøven.
Vælg dato. Hvis din læge eller sygehusafdeling har angivet nogle særlige tidspunkter for din undersøgelse eller prøve, skal de naturligvis følges. (Bemærk! Du kan godt bestille tid til flere prøver på næsten samme tid, hvis der for eksempel er bestilt både blodprøver og EKG.)
Afslut og bekræft aftalen.
3. Få bekræftet din tid
Når du afslutter og bekræfter aftalen, har du mulighed for at udskrive aftalen eller at få en SMS-bekræftelse på aftalen. Herefter vil dine aftaler fremgå af fanebladet "Mine Aftaler".
4. Flytte eller aflys din aftale
Bliver du forhindret i at møde op, kan du flytte eller aflyse aftalen under fanebladet "Mine Aftaler". Her kan du også flytte aftalen til et andet sygehus, hvis det passer dig bedre.
Problemer med booking?
Er du i behandling på en sygehusafdeling?
Kontakt afdelingen, der kan hjælpe dig videre.
Er du i behandling ved din egen læge?
Ring til Hotline Syddanmark mellem 15:00 – 18:00 på telefon 70 20 40 21